open-index/open-wikipedia-markdown huggingface dataset:
Tom Hahl

**Tom Hahl** (s. 6. lokakuuta 1965 Hämeenlinna) on suomalainen keilaaja. Hahl aloitti keilailun juniori-ikäisenä Tampereella, mutta edusti huippuvuosinaan helsinkiläistä Ballmasters keilaseuraa. Hänen parhaat saavutuksensa ovat keilailun maailmancupin, Bowling World Cup, voitto vuonna 1990 sekä Helsingissä Talin keilahallissa vuonna 1987 järjestettyjen MM-kilpailujen kaksi henkilökohtaista MM-pronssia ja kaksi joukkuehopeaa.  

Tom Hahl voitti keilailun henkilökohtaisen Suomen mestaruuden 1989, lisäksi hänellä on neljä hopeaa ja yksi pronssi. Suomen Keilailuliiton arvokkaimman pelaajaneulan, timanttineulan, hän saavutti vuonna 1998 järjestysnumerolla 10. Suomen urheilutoimittajat ovat valinneet hänet Vuoden Keilaajaksi neljästi. Tom Hahl valittiin Suomen Keilailuliiton Hall of Fameen järjestysnumerolla 12 vuonna 2017. Hahl on asunut Singaporessa vuodesta 1994.

Hahl on 21 kertaa keilannut täyden 300 pisteen sarjan, ensimmäisen kerran joulukuussa 1984.

## Saavutukset
Kotimaiset arvokilpailut

·       1983  Junioreiden SM-hopea

·       1985  Nuorten SM-kulta

·       1986  SM-hopea

·       1987  SM-parikulta

·       1988  SM-joukkuehopea

·       1989  SM-kulta

·       1990  SM-pronssi

·       1990  SM-joukkuepronssi

·       1991  SM-hopea

·       1991  SM-parikulta

·       1995  SM-joukkuepronssi

Kansainväliset arvokilpailut

·       1982  Junioreiden EM-joukkuehopea

·       1982  Scandinavia Cup-kulta

·       1983  Junioreiden PM-parihopea

·       1983  Junioreiden PM-joukkuepronssi

·       1984  Junioreiden EM-joukkuehopea

·       1984  Junioreiden EM-triohopea

·       1984  Joukkueiden Eurooppa Cup-kulta

·       1984  PM-joukkuehopea

·       1984  PM-triopronssi

·       1986  Nuorten maaotteluvoitto

·       1986  Joukkueiden Eurooppa Cup-kulta

·       1986  PM-parihopea

·       1986  PM-triopronssi

·       1986  PM-joukkuehopea

·       1987  Maaotteluvoitto 

·       1987  MM-all eventspronssi

·       1987  MM-masterspronssi

·       1987 MM-triohopea

·       1987  MM-joukkuehopea

·       1990  Eurooppa Cup-hopea

·       1990  Maailmancup-kulta

·       1992 Joukkueiden Eurooppa Cup-kulta

·       1994  Joukkueiden maailmancup-pronssi

·       2001  World Games-pronssi 

Suomen Keilailuliiton pelaajaneulat                                                                                                  

·       1984  Hopeinen pelaajaneula, nro 77

·       1984  Kultainen pelaajaneuta, nro 44

·       1987  Kultainen pelaajaneula lehvin, nro 16

·       1998  Timanttineula, nro 10

## Lähteet
Väyryneniitti

**Väyryneniitti** (kemiallinen kaava MnBe(PO4)(OH), mangaani-berylliumhydroksidifosfaatti) on harvinainen fosfaattimineraali, jonka ensimmäinen löytöpaikka maapallolta on Eräjärven Viitaniemen litiummineraalilouhos. Mineraalia ei ole löydetty mistään muualta Suomesta mutta on löydetty muualta maapallolta. Mineraali on nimetty Teknillisen korkeakoulun geologian ja mineralogian professorin Heikki Väyrysen (1888–1956) mukaan.

Väyryneniitin väri vaihtelee vaaleanpunaisesta ruusunpunaiseen, ja mineraali on tavallisesti massamainen tai rakeinen, kiteet ovat harvinaisia, pieniä ja kuitumaisia. Väyryneniitin kidejärjestelmä on monokliininen. Väyryneniitti on läpinäkyvä tai -kuultava ja lasikiiltoinen.

Väyryneniitillä ei ole teollista, mainittavaa geologista eikä koruteollista hyötykäyttöä, mutta se on harvinaisuutensa vuoksi kivikeräilijöiden suosiossa. Alan kauppiaat myyvät harvinaista mineraalia yleensä suhteellisen korkeaan hintaan, vaikka mineraali itsessään ei ole arvokas.

Heikki Väyrysen sukuseura on ottanut itselleen nimen **Väyrysniitti** tämän mineraalin mukaan.  

## Katso myös

* Viitaniemiitti  

## Lähteet
* GTK – Geologian tutkimuskeskus                                 
* Hytönen, Kai 1999: *Suomen mineraalit.* Geologian tutkimuskeskus, Helsinki. 
* http://www.mindat.org/min-4220.html Mindat.org: Väyrynenite (engl.)

### Viitteet

## Aiheesta muualla
* Webmineral: Vayrynenite (engl.)
Scritti Politti

**Scritti Politti** on brittiläinen rockyhtye, joka perustettiin Leedsissä vuonna 1978. Sen johtohahmo on walesilainen laulaja-lauluntekijä Green Gartside (oik. Paul Julian Strohmeyer). 

Alun perin vasemmistomielisenä post-punk -yhtyeenä aloittanut Scritti Politti muuntui lähemmäksi valtavirran poppia 1980-luvun alkupuoliskolla, jolloin se saavutti menestystä Britannian ja Yhdysvaltojen listoilla. Yhtyeen menestynein albumi on vuonna 1985 julkaistu *[[Cupid & Psyche 85]]*, jonka menestyssinglejä olivat "Perfect Way", "The Word Girl", "Wood Beez" ja "Absolute".

Vuonna 1991 ilmestyi single "She's A Woman", jossa vierailevana laulajana oli mukana Shabba Ranks. Se jäi yhtyeen viimeiseksi Britannian Top20-singleksi toistaiseksi. Tämän jälkeen Gartside vetäytyi musiikin parista ja asusteli Etelä-Walesissa. Scritti Politti teki kuitenkin paluun vuosikymmenen lopulla ja julkaisi uudet albumit vuosina 1999 ja 2006.

Scritti Polittin varhainen kokoonpano oli Green Gartsiden lisäksi Matthew Kay (koskettimet, manageri), Tom Morley (rummut) ja Nial Jinks (basso, erosi yhtyeestä vuonna 1980). *Cupid & Psyche 85:n* aikaan yhtyeessä olivat Gartside (laulu), David Gamson (koskettimet, ohjelmointi) ja Fred Maher (rummut, rumpuohjelmointi).

## Diskografia

### Albumit

* *Songs To Remember* (1982, Britannian albumilistan #12)
* *Cupid & Psyche 85* (1985, Britannia #5, Yhdysvallat #50)
* *Provision* (1988, Britannia #8, Yhdysvallat #113)
* *Anomie & Bonhomie* (1999, Britannia #33)
* *Early* (2005) (kokoelma varhaisia singlejä)
* *White Bread, Black Beer* (2006)

### Singlet

* "Skank Bloc Bologna" (1978)
* "2nd Peel Session" (1979)
* "4 A-Sides" (1979)
* "The Sweetest Girl" (1981, Britannian singlelistan #64)
* "Faithless" (1982, Britannia #56)
* "Asylums In Jerusalem/Jacques Derrida" (1982, Britannia #43)
* "Wood Beez (Pray Like Aretha Franklin)" (1984, Britannia #10, Yhdysvallat #91, Australia #25)
* "Absolute" (1984, Britannia #17)
* "Hypnotize" (1984, Britannia #68, US Hot Dance Music/Club Play #43)
* "The Word Girl" (mukana Ranking Ann) (1985, Britannia #6)
* "Perfect Way" (1985, Britannia #48, Yhdysvallat #11)
* "Oh Patti (Don't Feel Sorry For Loverboy)" (1988, Britannia #13)
* "First Boy In This Town (Lovesic" (1988, Britannia #63)
* "Boom! There She Was" (mukana Roger) (1988, Britannia #55, Yhdysvallat #53)
* "She's A Woman" (mukana Shabba Ranks) (1991, Britannia #20)
* "Take Me In Your Arms" (mukana Sweetie Irie) (1991, Britannia #47)
* "Tinseltown To The Boogiedown" (1999, Britannia #46)
* "The Boom Boom Bap" (2006)
* "A Day Late and a Dollar Short" (2011)

## Aiheesta muualla

* bibbly-o-tek the Scritti Politti source
* 
* 
*  (vuoden 2006 kappaleita)
* Scritti Politti All Music Guidessa
Nokia N81

**Nokia N81** on Nokian matkapuhelin, joka tuli kauppoihin joulukuussa 2007. Siitä on olemassa myös sisarversio, jossa micro-SD korttipaikan sijaan on kiinteästi 8 Gt muistia. Puhelimessa on 2 megapikselin kamera. Puhelimeen on liitetty Nokia N-Gage pelipalvelu. Puhelin suunniteltiin lähinnä nuorille musiikista ja pelaamisesta kiinnostuneille. 

## Lähteet

* Nokia N81 8GB - GSMArena 

## Aiheesta muualla
* Nokia N81 – Käyttöohjeet
* Nokia N81 – Tuki
*  Nokia N81 8GB - Käyttöohjeet 
* Nokia N81 8GB – Tuki
Edmund Muskie

**Edmund Sixtus ”Ed” Muskie** (28. maaliskuuta 1914 Rumford, Maine – 26. maaliskuuta 1996 Washington, DC) oli yhdysvaltalainen demokraattipoliitikko Mainesta. Uransa aikana hän toimi Mainen kuvernöörinä, ulkoministerinä ja oli ehdokkaana puolueensa presidenttiehdokkaaksi.

Muskie valittiin Mainen kuvernööriksi vuonna 1954 ja senaattoriksi 1958. Vuonna 1980 presidentti Jimmy Carter nimitti hänet ulkoministerikseen Cyrus Vancen erottua.

## Lähteet

## Aiheesta muualla
Gia – kauneuden kirous

**Gia – kauneuden kirous** () on vuonna 1998 ensi-iltansa saanut yhdysvaltalainen elämäkertaelokuva, joka kertoo huippumalli Gia Carangin (1960–1986) elämästä. Elokuvan nimiosaa näyttelee Angelina Jolie. Sen on ohjannut Michael Christopher.

## Rooleissa

## Aiheesta muualla
* 
* 
*
Jari Elsilä

**Jari Pekka Elsilä** (s. 10. huhtikuuta 1960 Liminka) on nimimerkkiä **Jari** käyttävä poliittinen pilapiirtäjä. Sanomalehti ''Kalevaan'' päivittäin piirtävä Elsilä on Suomen tunnetuimpia pilapiirtäjiä.

Elsilä on ollut *Kalevan* vakituinen työntekijä vuodesta 1994. Aikaisemmin hän piirsi muun muassa sanomalehti *[[Kansan Tahto]]on*, *[[Ilta-Sanomat|Ilta-Sanomiin]]* sekä *[[Ahjo (lehti)|Ahjoon]]*.

Elsilän piirrostyyli on hivenen rujoa ja varsin pelkistettyä – esimerkiksi varjostuksia on vain vähän. Itse hän kuvaa tyyliään ”taloudelliseksi viivankäytöksi”. Elsilä piirtää perinteisellä tekniikalla käsin ja käyttää tietokonetta ainoastaan viimeistelyyn ja lopputuloksen skaalaukseen.

Elsilä asuu Oulussa Iskon kaupunginosassa. Vapaa-aikanaan hän muun muassa soittaa kitaraa oululaisessa rhythm and blues -yhtyeessä Mojo Zombies.

Elsilä on näytellyt sivuosissa Jarmo Lampelan elokuvassa *[[Sairaan kaunis maailma]]* (1997) sekä Aki Kaurismäen elokuvassa *[[Laitakaupungin valot]]* (2006).

## Julkaisuja
* *Kootut mu(i)stelmat. *Oulun Kirjateollisuus. 1986. ISBN 951-99726 - 4 - 1
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 

## Lähteet
* 
* 
* 

### Viitteet

## Aiheesta muualla
* Jarin pilapiirroksia Kalevassa
* 
*
Seabiscuit

**Seabiscuit** (23. toukokuuta 1933 – 17. toukokuuta 1947) oli kuuluisa englannintäysiverinen laukkahevonen. Seabiscuitin isä oli Hard Tack ja emä Swing On. Hard Tackin isä oli Man O'War. Vaatimattoman alun jälkeen Seabiscuitista tuli voittaja ja hevosen nousu kuuluisuuteen osoittautui Yhdysvalloissa 1930-luvun laman aikana yhdeksi toivon symboliksi.

Hevosen tarinasta on tehty kolme kirjaa, viimeisimpänä Laura Hillenbrandin ** vuonna 2001. Lisäksi Seabiscuitin tarinasta on tehty kaksi elokuvaa, *[[The Story of Seabiscuit]]* vuonna 1949 ja *[[Seabiscuit – amerikkalainen legenda]]* vuonna 2003.

## Aiheesta muualla
Lautta (sarjakuvat)

**Lautta** () on Marvel-kustantamon sarjakuvissa esiintyvä vankila, johon perinteisesti on sijoitettu ainoastaan superroistoja. Lautan loivat käsikirjoittaja Brian Michael Bendis ja taiteilija David Finch. Vankila esiintyi ensimmäisen kerran amerikkalaisen *Alias*-lehden numerossa 26. 

Suomessa Lautta mainittiin ensimmäisen kerran *MEGA*-lehden numerossa 2 (2006). 

## Uudet Kostajat

Lautta toimi isona juonielementtinä Uusien Kostajien muodostamisessa. Elektron saadessa työtarjouksen tuntemattomalta henkilöltä, superroisto iskee vankilaan imien sen sähkögeneraattorien voiman itseensä. Lukuisat vangitut superroistot hyökkäävät ulkoilmaan jossa paikalle sattuneet supersankarit odottavat näitä. Taisteluun osallistuivat Hämähäkkinainen, Kapteeni Amerikka, Hämähäkkimies, Vartiomies, Daredevil, Luke Cage ja Rautamies puolustautuen sellaisia vaarallisia roistoja kuten Mister Hyde, Hydromies ja Violettimies. 

Tapahtumien aikana neljäkymmentä vankia pääsee livahtamaan omille teilleen. Kapteeni Amerikka ja Rautamies muodostavat taisteluun osallistuneista supersankareista Uudet Kostajat (pois lukien Daredevil, jota painoivat henkilökohtaiset syyt) tarkoituksenaan napata karkuteille päässeet rikolliset. 

Hämmennystä lukijoiden keskuudessa on aiheuttanut useiden superroistojen radikaali muutos persoonallisuudessa. Esimerkiksi Hopeasamurai on jo pitkään toiminut oman kunniakäsityksensä mukaisesti ja on joidenkin mielestä sankarillinen hahmo. Hänet kuitenkin luettiin yhdeksi Lautalta paenneeksi superroistoksi. Samaten Painovoima, jonka oletettiin tehneen itsemurhan, onkin yllättäen yksi paenneista. Lukuisat Marvelin toimittajat, Bendis näiden mukana, ovat kuitenkin väittäneet että nämä jatkumovirheet vain palvelevat tulevia tarinakokonaisuuksia. 

## Lautan turvallisuusjärjestelyt

Lautalla vartioi jatkuvasti 67 YPKVV:n huippuunsa koulutettua agenttia. Lautalla vierailevien ihmisten mukaan annetaan supervoimainen YPKVV:n agentti, jonka tarkoituksena on saattaa vierailijaa turvallisesti Lautalla. 

Lautalla on kahdeksan merenalaista osastoa täynnä sellejä. Jokainen selli on ympäröity paksulla teräskerroksella ja vuorattu adamantiumilla. Selleissä ei ole ikkunoita vaan kaksisuuntaiset videokamerat, joiden kautta vankeja voidaan tarkkailla. Kaikkien vankien voimat on neutraloitu eikä heille suoda mahdollisuutta tavata muita vankeja tai ihmisiä. 

## Lähteet
Ioánnis Andréou

**Ioánnis Andréou** () oli kreikkalainen uimari, joka osallistui vuoden 1896 kesäolympialaisiin voittaen hopeaa 1&nbsp;200 metrin vapaauinnissa. Kilpailuun osallistui vain seitsemän uimaria, ja Andréou sijoittui toiseksi ajalla 21.03,4. Alfréd Hajós, joka voitti kilpailun, ui matkan aikaan 18.22,2, mikä on lähes kolme minuuttia parempi aika kuin Andréoun aika. Andréou ei osallistunut muihin kilpailuihin olympialaisissa.

## Lähteet
Tieto-Lauri

**Tieto-Lauri** on joka kolmas vuosi myönnettävä palkinto, joka myönnetään tunnustuksena ansiokkaalle suomenkielisen lasten- tai nuorten tietokirjan tekijälle. Sen suuruus on 30&nbsp;000 euroa, ja se jaettiin ensimmäisen kerran vuonna 2009. Palkinnon jakaa Lauri Jäntin säätiö, ja sen saajasta päättää säätiön hallitus. Vaikka palkinnosta päättäjät ovat aikuisia, palkintoraati käyttää lapsia testilukijoina. Ensimmäisellä kerralla palkinto annettiin vuonna 2007–2009 ilmestyneelle tietokirjalle.

Palkinnon taustalla on huoli siitä, että koululaiset käyttävät yhä vähemmän kirjoja apunaan tietoja hankkiakseen. Palkinnolla halutaan innostaa lapsia ja nuoria syventymään eri tiedonalojen kirjoihin. Lapsille, joille on pienenä luettu ja jotka ovat itse tottuneet lukemaan, on parempi suhde kieleen ja paremmat kyvyt itse etsiä uusia tietoja. Lisäksi palkinnon jakajat haluavat kannustaa kirjojen tekijöitä, sillä lapsille ja nuorille kirjoitettuja tietokirjoja julkaistaan vähän.

## Palkinnon saajat
; 2009
* Markku Löytönen ja Riikka Jäntti (kuvitus): *Viidakkotanssi – Tutkimusmatkaaja Rafael Karsten Ecuadorissa* (SKS 2007)
; 2012
* Jani Kaaro ja Väinö Heinonen (kuvitus): *Evoluutio* (Avain 2011)
; 2016
* Marjatta Levanto ja Julia Vuori (kuvitus): *Leonardo oikealta vasemmalle* (Teos 2014)
* Iiris Kalliola ja Lasse J. Laine *Suomen lasten retkeilyopas* (Otava 2014)
; 2019
* Mauri Kunnas: Lastenkirjatuotanto
; 2022
* Laura Ertimo ja Mari Ahokoivu: *Aika matka! Lotta, Kasper ja luontokadon arvoitus*
; 2025
* Jukka Laajarinne ja Mari Luoma: kirjasarja Riikkisen ja Oukan seikkailuista

Lähde

## Lähteet
Spyrídon Chazápis

**Spyrídon Chazápis** (, 1872 – ?) oli kreikkalainen uimari, joka osallistui vuoden 1896 kesäolympialaisiin voittaen hopeaa merimiesten 100 metrin vapaauinnissa. Kilpailuun osallistui vain kolme uimaria, ja Hasapis sijoittui toiseksi, mutta hänen aikaansa kilpailussa ei tiedetä. Chazápis ei osallistunut muihin kilpailuihin olympialaisissa.

## Lähteet
Herttuakunta

**Herttuakunta** on herttuan tai herttuattaren hallitsema maa-alue, läänitys tai valtakunta. Euroopassa varsinkin ranskalaiset ja brittiläiset herttuakunnat ovat perinteisesti olleet epäitsenäisiä kuningaskunnan osia, kun taas saksankielisellä alueella ja Pyhässä saksalais-roomalaisessa keisarikunnassa itsenäiset herttuakunnat olivat yleisempiä.

Nykyisen Ranskan alueella sijaitsi keskiajalla useita herttuakuntia, ja Ison-Britannian kuninkaalla on nykyisinkin Normandian herttuan arvonimi. Normandian herttuan herttuakuntaan kuuluvat nykyisin Kanaalisaaret. Merkittäviä historiallisia ranskalaisia herttuakuntia ovat muiden muassa Normandia, Burgundi, Bretagne ja Akvitania.

Englantilaisia herttuakuntia olivat keskiajalla Lancashire ja Cornwall.

Nykyisin itsenäisiä herttuakuntia ei enää ole, joskin Luxemburg on itsenäinen suurherttuakunta.

## Katso myös
* Suomen herttuakunta
Dimítrios Drívas

**Dimítrios Drívas** () oli kreikkalainen uimari, joka osallistui vuoden 1896 kesäolympialaisiin voittaen pronssia merimiesten 100 metrin vapaauinnissa. Kilpailuun osallistui vain kolme uimaria, joten Drívas voitti pronssia sijoittumalla viimeiseksi. Hänen aikaansa kilpailussa ei tiedetä. Drívas ei osallistunut olympialaisissa muihin kilpailuihin.

## Lähteet
Ioánnis Malokínis

**Ioánnis Malokínis** (, 1880–1942) oli kreikkalainen uimari, joka osallistui vuoden 1896 kesäolympialaisiin voittaen kultaa merimiesten 100 metrin vapaauinnissa. Kilpailuun osallistui vain kolme uimaria. Malokíniksen voittoaika 2.20,4 oli lähes minuutin huonompi kuin Alfréd Hajósin kaikille vapaassa 100 metrin vapaauintikilpailussa uima aika 1.22,2. Malokínis ei osallistunut muihin kilpailuihin olympialaisissa.

## Lähteet
St Vincent de Paulin katedraali

**St Vincent de Paulin katedraali** on katolinen kirkko Tunisissa Tunisiassa. Linna on nimetty pappi Vincent de Paulin mukaan. Bonnet-Labranchein suunnittelema kirkko valmistui vuonna 1897. Seurakunnalla oli vaikeuksia sen rahoittamisessa, joten tornit päätettiin rakentaa vasta 1910. Julkisivu muistuttaa Victor Baltardin suunnittelemaa Saint Augustinin kirkkoa Pariisissa, kun taas torneissa on vaikutteita Montmartren Sacré-Coeurin kirkosta.

Katedraalin arkkitehtuuri on omaperäinen yhdistelmä maurien, gotiikan ja bysantin tyylejä.

## Lähteet

## Aiheesta muualla
Nakheel Tower

**Nakheel Tower** on Dubaihin Arabiemiraatteihin suunnitteilla oleva pilvenpiirtäjä. Suunnitelmien mukaan se olisi valmistuessaan 1&nbsp;400 metrin korkuinen ja siten maailman korkein rakennus.

Nakheel Tower on nimetty kehittäjänsä mukaan. Rakennusprojektin julkistamisen yhteydessä käytettiin vielä nimeä Al Burj.

Tammikuussa 2009 rakennustyöt keskeytettiin toistaiseksi taloudellisen taantuman vuoksi.

## Lähteet
Viimeinen linnoitus

**Viimeinen linnoitus** (*The Last Castle*) on vuonna 2001 ensi-iltansa saanut toimintaelokuva. Elokuvan ohjasi Rod Lurie ja pääosassa ovat Robert Redford ja James Gandolfini.

Elokuva kertoo kenraali Eugene Irwinistä, joka tuomitaan sotaoikeudessa kymmeneksi vuodeksi sotilasvankilaan. Vankilaa johtaa eversti Winter, jonka julmiin toimiin kuuluu tapattaa vankeja pikkuisista rikkeistä. Vangit ovat karaistuneita, mutta Irwin kuitenkin tekee pian heihin suuren vaikutuksen. Winter yrittää jatkuvasti murtaa Irwinin kovan tahdon, ja hän nousee hiljalleen Winteriä vastaan. Winter antaa vaikeimmat ja raskaimmat tehtävät Irwinille, joka kuitenkin tekee kaiken vastaan sanomatta, mutta kunnes Winter kohdistaa valtansa Irwinin ystäviin, hän nousee kapinaan.

## Näyttelijät
Owela

**Owela (Open Web Lab)** on VTT:n avoin innovaatiotila, jossa kehitetään tulevaisuuden tuotteita ja palveluja yhdessä aktiivisten käyttäjien kanssa. Owelassa hyödynnetään sosiaalisen median työkaluja käyttäjätutkimukseen ja tuotekehitykseen.

Owela koostuu julkisesta Ideatuubista, jossa kuka tahansa voi ideoida uusia tuotteita ja kehittää niitä eteenpäin, sekä projektityötiloista. Suurin osa toiminnasta tapahtuu projektitiloissa, joihin pääsy on rajattu rekisteröityneille käyttäjille. Projektitilat räätälöidään tarpeen mukaan, ja ne voivat koostua esimerkiksi keskustelusta, ideoinnista, gallupeista, kyselyistä ja chatista.

Owelaa on kehitetty VTT:llä vuodesta 2007 asti. Sen taustalla on avoimen lähdekoodin WordPress-sisällönhallintajärjestelmä.

Owelaa käytetään sekä tutkimusprojekteissa että yritysten omissa tuote- ja palvelukehityshankkeissa.

## Aiheesta muualla
* Owela 
* SOMED-projekti
Basra (maakunta)

**Basran maakunta** () on yksi Irakin 19 maakunnasta (kuvernoraatista). Sen pinta-ala on 19&nbsp;070 neliökilometriä (4,4&nbsp;% Irakista) ja väkilukuarvio (2013) 2&nbsp;403&nbsp;301 (7,6&nbsp;% Irakin väestöstä). Väestöstä 79,9 prosenttia oli kaupunkilaisia ja 20,1 prosenttia asui maaseudulla. Vuoden 1997 väestönlaskennan aikaan maakunnan  väkiluku oli ollut 1&nbsp;556&nbsp;445.

Maakunta rajautuu etelässä Persianlahteen ja Kuwaitiin, lännessä al-Muthannan, pohjoisessa Dhi Qarin ja Maysanin kuvernementtiin sekä idässä Iraniin.

Kuvernoraatti on jaettu paikalliahallintoa varten seitsemään piirikuntaan (Abu al-Khaseeb, Basra, Fao, al-Midaina, al-Qurna, Shatt Al-Arab ja al-Zubair). Kuvernoraatin pääkaupunki on Basra, joka sijaitsee Persianlahteen laskevan Shatt al-Arabin varrella.

## Lähteet

## Aiheesta muualla

*Basrah Governorate Profile (UN OCHA, 7/2009)  (orsam.org.tr)
*Governorate of Basra (pdf, 2013)  (gov.iq)
Rizen maakunta

**Rizen maakunta** () on yksi Turkin maakunnista. Se sijaitsee Turkin koillisosassa Mustanmeren rannalla ja sen pääkaupunki on Rize. Maakunnan eteläosassa kohoavat Pontiset vuoret. 

Vuonna 2014 maakunnan väkiluku oli 329&nbsp;779 ja pinta-ala 3&nbsp;835 km².

Rizen maakunnan vuoristo on Turkin keskeisintä teentuotantoaluetta. Maakunnassa kasvatetaan ja valmistetaan noin 2/3 kaikesta Turkissa valmistetusta teestä. Maailmankin mitassa alue on tärkeää teenpensaan viljelyaluetta, sillä Turkki on maailman neljänneksi suurin mustan teen tuottaja. Valtiollisen teekonserni Çaykurin kotipaikka on Rizessä.

Nimi *Rize* tulee kreikan kielen sanasta ριζα (riza), eli *vuoren luiskat*.

## Kuvia

Tiedosto:Rize'den bir görünüm.jpg|Rizen kaupunki sijaitsee Mustanmeren rannalla.
Tiedosto:Tea Rize.jpg|Teeviljelmiä Rizen maakunnan vuorenrinteillä.
Tiedosto:Kavrun Yaylası.jpg|Rizen maakunnan vuoristoseutua.
Tiedosto:-river -green -nature -forest -sky -cloud -trabzon -ayder (14344079581).jpg|Vuoristojoki.
Tiedosto:Rize districts.png|Rizen maakunnan jako 12 piirikuntatason yksikköön. Rizen kaupunki on punainen alue kartan vasemmassa osassa.


## Lähteet

## Aiheesta muualla

*Rize Province, Turkey (6.8.2015)   (nationalgeographic.com)
*Thomas Brinkhoff: Turkey - Rize  (citypopulation.de)
Abu Dhabin Grand Prix

**Abu Dhabin Grand Prix** on Formula 1 -sarjan osakilpailu, joka on järjestetty kaudesta  alkaen Yas Marinan moottoriradalla Abu Dhabissa Yhdistyneissä arabiemiirikunnissa.

Kilpailun järjestämisestä ilmoitettiin alkuvuonna 2007 järjestetyn tapahtuman yhteydessä. 12. huhtikuuta 2008 ilmoitettiin, että kilpailu järjestetään lokakuussa 2009. Vuoden 2009 osakilpailu oli ensimmäinen Abu Dhabissa ja Yhdistyneissä arabiemiirikunnissa ajettu osakilpailu. Vuodesta 2010 alkaen Abu Dhabissa on ajettu marraskuussa.

Abu Dhabin Grand Prix on toinen Lähi-idässä ajettava kilpailu Bahrainin Grand Prix’n lisäksi.

Kilpailussa ajettava rata on sekoitus perinteistä kilparataa ja katurataa. Se sijaitsee osittain satama-alueella ja kaduilla kuten Monacossa ja siinä on myös osio, joka muistuttaa Spa-Francorchamps’n Raidillon-mutkaa. Kaudelle  rataprofiilia muutettiin merkittävästi, kun hitaita mutkia ja šikaaneja poistettiin ja niiden tilalle tehtiin nopeampia neulansilmämutkia.

## Tilastot
### Voittajat
Suomalaisista voittoa ovat juhlineet Kimi Räikkönen vuonna 2012, Nico Rosberg vuonna 2015 ja Valtteri Bottas vuonna 2017.

### Nopeimmat kierrokset

## Sponsorit
* 2009–2025: Etihad Airways Abu Dhabi Grand Prix

## Lähteet
* Abu Dhabi Grand Prix 2025 Formula1.com 

### Viitteet

## Aiheesta muualla

* Kotisivut  
* Katso kuvat Abu Dhabin F1-radasta  MTV.fi
N. Katravás

**N. Katravás** () oli kreikkalainen uimari, joka osallistui vuoden 1896 kesäolympialaisissa 1&nbsp;200 metrin vapaauintiin. Kilpailuun osallistui yhteensä yhdeksän uimaria, mutta yksi keskeytti, eikä kolmen kreikkalaisen uimarin nimeä ei edes tiedetä. Vain kahden parhaan uimarin ajat sekä sijoitukset tiedetään. Katravás ei sijoittunut kahden parhaan joukkoon. Katravás ei osallistunut muihin kilpailuihin olympialaisissa.
Poimandres

**Poimandres** (, , myös *Pimandris*, *Poemander* tai *Pimander*), on eräs osa *[[Hermetica|Corpus Hermeticumia]]*, säilynyttä osaa hermetistisestä tekstikokoelmasta *Hermetica*. Se esiintyy usein kokoelman ensimmäisenä kirjana. 

Nimen on arveltu tarkoittavan ”Ihmisten paimenta" tai "ihmis-paimenta”; ποιμήν (paimen) ἀνήρ (ihminen). Hiljattain on kuitenkin osoitettu etymologisissa tutkimuksissa, että nimi tulee ennemminkin egyptiläisestä sanonnasta ”Peime-nte-rê” eli Ra’n viisaus tai ymmärrys. 

*Poimandres* on alun perin kirjoitettu kreikaksi. Teksti kertoo, että ihmisen sielun päämääränä on jumalallistuminen, ja tämä päämäärä voidaan saavuttaa vain oikean tiedon avulla. Saatuaan initiaation eli vihkimyksen, ihminen voi aloittaa sielunvaelluksen kohti jumalallistumista. Tiedon saavuttaminen vaatii työtä ja erilaisten rituaalien suorittamista.

Poimandres on kirjoituksessa jonkinlaisen jumaluuden tai jumalan ominaisuuden nimitys:

Nimi Poimandres esiintyy myös muissa *Corpus Hermeticumin* teksteissä.

## Lähteet

## Aiheesta muualla

* Ἑρμου του Τρισμεγιστου Ποιμάνδρες 
* ''Poemandres, the Shepherd of Men'', G. R. S. Meadin englanninkielinen käännös - The Corpus Hermeticum, The Gnostic Society Library 
* ''Pimander'' , Marsilio Ficinon latinankielinen käännös; Milano: Damianus de Mediolano 1493
Hans Feige

**Hans Feige** (10. marraskuuta 1880 Königsberg – 17. syyskuuta 1953 Schussenried) oli saksalainen ratsuväenkenraali toisen maailmansodan aikana. Feige johti saksalaisia joukkoja myös Suomessa Sallan alueella jatkosodan alkuvaiheissa.

## Sotilasura
Feige syntyi Itä-Preussissa upseerin perheeseen. Hän kävi kadettikoulua ja liittyi armeijaan 135. jalkaväkirykmenttiin luutnanttina marraskuussa 1900. Vuonna 1903 hän toimi II pataljoonan adjutanttina samassa rykmentissä. 1907 hän oli kadettikoulun kouluttajana Naumburgissa, Saalessa. Yliluutnantiksi hänet ylennettiin 1909 ja hän siirtyi opiskelemaan sotakorkeakouluun valmistuen 1912. Hän palveli hetken ajan 162. jalkaväkirykmentissä, kunnes sai siirron pääesikuntaan maaliskuussa 1912. Kapteeniksi hänet ylennettiin joulukuussa 1913.

Ensimmäisen maailmansodan syttyessä hän palveli IX armeijakunnan esikunnassa. Syyskuussa 1915 hänet siirrettiin 38. jalkaväkidivisioonan pääesikuntaupseeriksi. Tässä toimessa hän haavoittui 18. maaliskuuta 1916. Palattuaan kolme kuukautta kestäneeltä toipilaslomalta hän palveli sodan loppuajan esikuntaupseerin tehtävissä armeijan pääesikunnassa, 1. merijalkaväen divisioonan esikunnassa ja kaartin täydennysdivisioonan esikunnassa.

Sodan päätyttyä majurin arvoinen Feige onnistui pysymään armeijassa huolimatta Versailles’n rauhansopimuksen aiheuttamista leikkauksista. Helmikuussa 1919 hän kuului myös Görlitzin vapaajoukkoihin. 1925 hän yleni everstiluutnantiksi ja 1928 everstiksi. Kolme vuotta myöhemmin Feigestä tuli kenraali, hänet ylennettiin kenraalimajuriksi lokakuussa 1931. Kaksi vuotta myöhemmin seurasi ylennys kenraaliluutnantiksi ja 1. ratsuväkidivisioonan komentajuus. Hän jäi eläkkeelle marraskuussa 1935.

## Toinen maailmansota
Adolf Hitlerin valmistellessa hyökkäystä Puolaan elokuussa 1939 Feige kutsuttiin takaisin palvelukseen II armeijakunnan apulaiskomentajaksi ja Wehrkreis II:n komentajaksi. Hän osallistui Ranskan valtaukseen 1940 ja sai ylennyksen täydeksi kenraaliksi, ratsuväenkenraaliksi. Feige osallistui myös Norjan miehitykseen 1940–1941. 

Feige johti XXXVI armeijakuntaa operaatio Hopeaketussa, jossa kokematon SS-taisteluryhmä Nord kärsi suuria tappioita ja pakeni taistelusta. Osasyy tästä kuului Feigelle, sillä tämä oli myötäillyt SS:n johdon linjaa ja pitänyt Nordin joukkojen harjoittamista tarpeettomana, sillä sen ”korkea taistelutahto ja luja päättäväisyys” korvaisi taistelutaitojen puutteen toiminnassa. Feige johti XXXVI armeijakuntaa Suomessa lokakuuhun 1941 saakka. Armeijasta hän jäi pysyvästi eläkkeelle 30. kesäkuuta 1942. 

Feige palkittiin uransa aikana useilla mitaleilla, joihin lukeutuivat muun muassa 1. ja 2. luokan rautaristit vuodelta 1914, rautaristin ritariristi, kultainen Saksalainen risti sekä Suomen Valkoisen Ruusun suurristi.

## Lähteet
Longtze Premier

**Longtze Premier** on nopea ja kevyt 6,80 metriä pitkä kilpapurjevene. 3-4 hengen miehistöllä purjehdittaja Kölillinen urheiluvene Longtzen Premier on varustettu suhteellisen suurella genaakkerilla 59,9 neliömetriä. Kryssipurjepinta-ala on 34 neliömetriä ja myötätuuleen purjepinta-ala on 80,5 neliömetriä. Longtze Premier pohjautuu Steve Thompsonin suunnittelemaan urheiluveneeseen T680. Suurimmat erot ovat kannen suunnittelussa, evissä ja isopurjeessa. Longtze Premier suunniteltiin ja valmistettiin Kiinan America's Cup joukkueen purjehtijoiden tarpeeseen. Projektin taustalta löytyy useita ranskalaisia ja amerikkalaisia ammattipurjehtijoita.

## Katso myös
* Longtze Premierin kotisivu 
* Veneen suunnittelija Steve Thompson ja Tboat
Gardner Williams

**Gardner Williams** (16. huhtikuuta 1877 Massachusetts Yhdysvallat – 14. joulukuuta 1933 Kalifornia Yhdysvallat) oli yhdysvaltalainen uimari, joka osallistui vuoden 1896 kesäolympialaisissa 100 ja 1200 metrin vapaauinteihin. Williamsin aikoja tai sijoja kilpailuissa ei tiedetä, mutta on varmaa, että 100 metrin vapaauinnissa hän ei sijoittunut kahden parhaan joukkoon, eikä 1200 metrin vapaauinnissa kolmen parhaan joukkoon.
Oreadit

**Oreadit** (, "vuori") olivat kreikkalaisessa mytologiassa nymfejä, jotka asuivat vuorilla, laaksoissa ja rotkoissa.

Strabon mainitsi Hesiodoksen kertoneen oreadien olleen Hekateroksen ja Foroneuksen tyttären viisi tytärtä ja satyyrien ja kureettien sisaria. Nämä viisi olisivat olleet siten oreadien kantaäidit.

Tunnetuin oreadeista oli Ekho.

## Lähteet
Geórgios Ánninos

**Geórgios Ánninos** () oli kreikkalainen uimari, joka osallistui vuoden 1896 kesäolympialaisissa 100 metrin vapaauintiin. Ánninoksen aikaa tai sijaa kilpailussa ei tiedetä, mutta on varmaa, että hän ei sijoittunut kahden parhaan joukkoon.

## Lähteet
Jättiläissiirat

**Jättiläissiirat** (*Bathynomus*) on hyvin suurikokoisten, valtamerissä elävien siirojen lahkon äyriäisten suku. Suvusta tunnetaan yhdeksän lajia.

Jättiläissiirat elävät lähes kaikkien valtamerten syvissä ja kylmissä pohjavesissä. Niitä on tavattu jopa 2 kilometrin syvyydestä, mutta suurin osa niistä elää 365–730 metrin syvyyksissä. Siirat voivat kasvaa puolen metrin pituisiksi ja suurimmat ovat painaneet 1,7 kiloa. Suvun suurin ja tunnetuin laji on jättiläissiira (*Bathynomus giganteus*).

Jättiläissiirojen pääasiallisena ravintona ovat kuolleet valaat, kalat ja nilviäiset. Ne voivat kuitenkin myös saalistaa hitaasti liikkuvia eläimiä, kuten merimakkaroita, mahdollisesti kalojakin. Siiroilla on suuret, melko kaukana toisistaan sijaitsevat verkkosilmät, jotka muodostuvat lähes 4&nbsp;000 osasilmästä eli ommatidista.

## Lähteet
Intian Grand Prix

**Intian Grand Prix** oli Formula 1 -sarjan osakilpailu, joka on järjestetty kausina – Buddh International Circuitilla.

Rata tunnettiin aikaisemmin nimellä Jaypee International Race Circuit. Rata sijaitsee Noidan teknologiateollisuuskaupungissa 50 kilometrin päässä Intian pääkaupungista Delhistä.

Ensimmäinen Intian Grand Prix oli tarkoitus järjestää ensimmäisen kerran vuonna 2010, mutta se päätettiin siirtää vuodella eteenpäin. Kaudella  Intian GP:tä ei ajettu, koska Bernie Ecclestone halusi siirtää kilpailun loppukaudelta alkukaudelle, mutta sen jälkeenkään ei Intian GP:tä ole järjestetty..

## Intian GP:n voittajat

## Lähteet

## Aiheesta muualla
* Epäviralliset kotisivut
Ohto Manninen

**Ohto Heikki Sulevi Manninen** (s. 24. syyskuuta 1943 Helsinki) on suomalainen filosofian tohtori ja historiantutkija, joka on perehtynyt erityisesti Suomen vaiheisiin toisessa maailmansodassa. Manninen oli sotahistorian professori Maanpuolustuskorkeakoulussa useiden vuosien ajan. Aikaisemmin hän toimi Suomen historian professorina Helsingin ja Tampereen yliopistossa.

Ohto Mannisen isä oli tietokirjailija Antero Manninen, jonka vanhemmat olivat kirjailijat Otto Manninen ja Anni Swan. Hänen sisarensa on kirjailija Hellevi Arjava.

## Teokset
* Kansannoususta armeijaksi: Asevelvollisuuden toimeenpano ja siihen suhtautuminen valkoisessa Suomessa kevättalvella 1918. (Väitöskirja) 1974
* Toteutumaton valtioliitto: Suomi ja Ruotsi talvisodan jälkeen. Kirjayhtymä 1977
* 
* Kajaanin asukkaat 1651–1750. Suomen sukututkimusseura 1981
* Helsingin sotilaspiiri 1932–1992. Helsingin sotilaspiiri 1993
* Talvisodan salatut taustat. Neuvostoliiton operatiiviset suunnitelmat 1939–1941 Suomen suunnalla. Kirjaneuvos 1994
* Molotovin cocktail – Hitlerin sateenvarjo: Toisen maailmansodan historian uudelleenkirjoitusta. Painatuskeskus 1994.  (Lauri Jäntin tietokirjapalkinto, 1995)
* 
* Kerttu Nuorteva: Neuvostokaunotar vakoilujohtajana. Edita 2006
* Miten Suomi valloitetaan – puna-armeijan operaatiosuunnitelmat 1939–1944. Edita 2008
* 

;Toimittajana
* Itsenäistymisen vuodet 1917–1920 osa 1. Irti Venäjästä. VAPK-kustannus 1992
* Itsenäistymisen vuodet 1917–1920 osa 3. Katse tulevaisuuteen. VAPK-kustannus 1992
* Itsenäistymisen vuodet 1917–1920 osa 2. Taistelu vallasta. Painatuskeskus 1993
* Murhenäytelmän vuorosanat: Talvisodan hallituksen keskustelut. Edita 2003
* Puna-armeija Stalinin tentissä. Edita 1997
* Muistelmia aktivismista ja vapaussodasta. Edita 1999
* Stella Polaris: Suomalaista sotilastiedustelua. Edita 2002.
* "Käymme omaa erillistä sotaamme": Risto Rytin päiväkirjat 1940–1944. Edita 2006
* Suomalaisten taistelut Ruotsin, Venäjän ja itsenäisen Suomen riveissä. Tammi 2007

## Lähteet
Mesoteliooma

**Mesoteliooma** on keuhkopussin tai vatsaontelon mesoteelisolukon syöpä. Useissa tapauksissa sen on todettu saaneen alkunsa asbestista. Mesoteliooma voi kehittyä pienestäkin asbestialtistumisesta. Krokidoliitin epäillään olevan asbestilaaduista kaikkein vaarallisin, jo yksi altistumiskerta voi aiheuttaa mesoteliooman. Myös kaikkien muiden asbestilaatujen on todettu aiheuttavan tätä syöpää.
Arvo Thauvón

**Arvo Immanuel Thauvón** () oli suomalainen jääkäriluutnantti. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Misse-joella Saksan itärintamalla. Myöhemmin hän osallistui Suomen sisällissotaan ja kaatui Mouhun taistelussa. 

## Perhetausta ja opinnot
Thauvónin vanhemmat olivat rovasti Emil Thauvón ja Alma Katarina Alexandra Hedmanson. Hän kirjoitti ylioppilaaksi Oulun klassillisesta lyseosta vuonna 1909 ja liittyi Pohjois–Pohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1909–1914.

## Jääkärikausi
Thauvón hoiti Pudasjärven nimismiehen virkaa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 13. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Thauvón astui Suomen armeijan palvelukseen Saksassa 7. helmikuuta 1918 ensin vannottuaan sotilasvalan Suomen hallitukselle ja allekirjoitettuaan palvelussitoumuksen armeijalle. Tässä tilaisuudessa hänet ylennettiin luutnantiksi. Hän saapui takaisin Suomeen 18. helmikuuta 1918 aselaivoja seuranneen komennuskunnan mukana Vaasaan. Vaasasta hänet määrättiin sotilaskouluttajaksi Jyväskylään, mistä hänet lähetettiin 2. maaliskuuta 1918 konekivääriosaston johtajaksi Savon rintamalle. Hän kaatui Mouhussa käydyssä taistelussa luodin lävistäessä hänen rintansa 3. maaliskuuta 1918. Hän oli kuollessaan naimaton ja kirjoilla Viitasaarella. Hänet haudattiin Viitasaaren sankarihautaan.

## Lähteet
* Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933.
* Toim. K. Donner, Th. Svedlin, H. Nurmio Suomen vapaussota I-VIII, Gummerus Jyväskylä 1927
* Suomen sotasurmat 1914-1922 © 2001- Valtioneuvoston kanslia, Suomi Finland
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Liike (fysiikka)

**Liike** tarkoittaa fysiikassa kappaleen paikan jatkuvaa muutosta suhteessa johonkin koordinaatistoon. Liike voi olla suoraviivaista tai käyräviivaista. Liike voi olla myös tasaista tai muuttuvaa. Tasaisessa liikkeessä kappaleen nopeus ja liikkeen suunta pysyvät vakiona. Mekaniikan ensimmäisen peruslain mukaan kappaleen liike on tasaista, jos siihen ei vaikuta mikään ulkoinen voima tai jos siihen vaikuttavat voimat kumoavat toisensa. Jos kappaleeseen vaikuttaa vakiovoima, se on tasaisesti kiihtyvässä liikkeessä.  Käyräviivaisessa liikkeessä kappaleeseen vaikuttaa sen rataan nähden poikittaissuuntainen kiihtyvyys. Eräs käyräviivaisen liikkeen erikoistapaus on ympyräliike. Liikettä on myös pyörimisliike

Liikettä kuvataan Newtonin liikelakien ja suhteellisuusteorian avulla.

## Aiheesta muualla

*Opetus.tv: Fysiikan etäopiskeluympäristö, Liikkeen lait
M/T Stena Sirita

**M/T Stena Sirita** () on norjalaisen P/R Stena Ugland Shuttle Tanker II DA:n omistama öljytankkeri. Alus on rakennettu vuonna 1999 Tsuneishi Shipbuildingin telakalla Tadotsussa, Japanissa. Alus on rekisteröity Norjan lipun alle, ja sen kotisatama on Sandefjord. Nykyisin aluksella liikennöi Stena Bulk.

*Stena Siritan* sisaralus on M/T ''Stena Alexita''.

## Tekniset tiedot

Pituutta aluksella on 262,6 metriä ja leveyttä 46,04 metriä, ja syväys on 15,728 metriä. Laivan koko tilavuus (bruttovetoisuus, GT) on 77&nbsp;410 ja matkustus- ja lastitilojen tilavuus (nettovetoisuus, NT) 34&nbsp;046. Aluksen kuollut paino eli kantavuus on 126&nbsp;873 tonnia. Laivan huippunopeus on 14 solmua.

Laivan pääkoneina on kaksi MAN B&W 7S50MC -dieselmoottoria, jotka yhdessä kehittävät 16,388 kilowatin tehon. *Stena Siritan* öljykapasiteetti (Oil @ 98% Cu Mtr) on 138&nbsp;946 m³ ja (Oil @ 98% Barrels) 873&nbsp;942,6 m³. Painolastikapasiteetti on 55,544 m³.

## Käyttöhistoria

1. marraskuuta 1998 laivan köli laskettiin. 30. maaliskuuta 1999 alus laskettiin vesille.
10. elokuuta 1999 vastavalmistunut alus luovutettiin P/R Stena Ugland Shuttle Tankerin omistukseen, joka rekisteröi aluksen Norjan lipun alle. Kotisatamaksi tuli Grimstad. Vuonna 2000 laivan isännöinti siirtyi IUM Ship Management A/S:lle. Vuonna 2005 Ugland Nordic Shipping A/S alkoi isännöidä laivaa. Samalla kotisatama muuttui Sandefjordiksi.

Nykyisin *Stena Siritaa* isännöi norjalainen Teekay Marine Services.

## Lähteet

## Aiheesta muualla
*Fakta om Fartyg – M/S Stena Sirita 
*Stena Sirita Teekay Corporationin sivuilla  
*Stena Bulk
Vrock

**Vrock** oli Salon elävän musiikin yhdistyksen vuodesta 2007 järjestämä rocktapahtuma Salossa, ja sen paikkana on Maalu Pahkavuoressa. Rockfestari oli ikärajaton, mutta alueella oli anniskelu-alue. Aiemmin on Salon Vuohensaaressa järjestetty elokuussa leirintäalueella pidettävä rocktapahtuma ja Meri-Teijossa Venetsialais-tapahtuma, jotka on lopetettu. Kesällä 2007 Vrockissa yleisöä oli 3&nbsp;000 henkeä. Esiintyjinä olivat Sturm Und Drang, Hanna Pakarinen, Bleak, Traffic Island, Miljoonasade, Don Johnson Big Band, Ari Koivunen, Miehuuskoe, The Friend, Metropol, Jann Wilde & Rose Avenue ja Flow. Tapahtumassa tehtiin jopa historiaa, kun Judas Priest -yhtyeen kitaristi K. K. Downing soitti yhden biisin Sturm und Drang -yhtyeen kanssa. 

## Vrock 2008
Toinen Vrock-tapahtuma järjestettiin 9. elokuuta Karjaskyläntiellä. Esiintyjinä olivat Jippu, Maj Karma, Klamydia, Olavi Uusivirta, Poets of the Fall, Soma sekä Yö.

## Lähteet
*http://www.festarit.org/festari/742/VRock/2008 
*Vrock 2008 

### Viitteet

## Aiheesta muualla
*Vrock 
*Vrock 2008
Juha Ikonen

**Juha Ikonen** (s. 7. kesäkuuta 1970 Helsinki) on suomalainen entinen jääkiekkohyökkääjä.

Ikonen on Espoon Jääklubin kasvatti. Hän edusti urallaan SM-liigassa pelanneiden Kiekko-Espoon ja Espoo Bluesin lisäksi myös Ruotsin Elitserienissä pelannutta Västra Frölundaa. Espoossa Ikonen pelasi 315 ottelua ja sai tehopisteitä 71&nbsp;+&nbsp;143&nbsp;=&nbsp;214. Hän toimi myös joukkueen kapteenina. Hän pääsi edustamaan Suomea jääkiekon MM-kisoissa keväällä 1998, jolloin Suomi saavutti hopeaa.

Ikosen saavutuksiin kuuluu myös Kiekko-Espoon riveissä voitettu A-nuorten Suomen mestaruus vuonna 1989. Samassa joukkueessa pelasivat tuolloin muun muassa Jere Lehtinen, Tero Lehterä, Antti Törmänen ja Juha Ylönen. 

Ikonen lopetti uransa vuonna 2002. Hänen poikansa Juuso ja Joni ovat myös SM-liigakiekkoilijoita.  

## Lähteet
* 
* 

### Viitteet
Michael Nyman

**Michael Laurence Nyman** (s. 23. maaliskuuta 1944 Lontoo) on brittiläinen säveltäjä, pianisti ja libretisti. Hän on tunnettu minimalistina, ja hän juuri käytti tätä nimitystä musiikissa ensimmäisenä. 

Nyman syntyi työväenluokkaiseen juutalaisperheeseen Lontoon East Endissä. Hän opiskeli Royal Academy of Musicissa ja King’s College Londonissa. Hän saavutti varhaisella urallaan menestystä myös musiikkiarvostelijana.

Nyman on säveltänyt runsaasti elokuvamusiikkia tunnetuimpina esimerkkeinä *[[Piano (elokuva)|Piano]]* (1993) sekä monet Peter Greenawayn ohjaamat elokuvat. Lisäksi hän on säveltänyt muun muassa kamarimusiikkia ja oopperaa. Hän on johtanut vuodesta 1981 omaa Michael Nyman Bandiaan. 

## Lähteet
Jan Everse

**Jan Everse** (s. 5. tammikuuta 1954 Rotterdam) on alankomaalainen jalkapallovalmentaja ja entinen pelaaja.

## Ura
Pelaajana Everse oli puolustaja. Hän edusti Feyenoordia 1972–77 ja Ajaxia 1977–80. Everse joutui lopettamaan uransa jo vuonna 1980 loukkaantumisen takia. Everse saavutti pelaajana kolme maansa mestaruutta. Lisäksi hän pelasi maajoukkueessa kaksi ottelua.

Valmentajana Everse valmensi Suomessa FC Jokereita kaudella 2001. Hän kuitenkin sai potkut kesken kauden, jolloin tilalle astui Ville Lyytikäinen. Ennen Jokereihin tuloaan Everse oli valmentanut muun muassa FC Zwollea ja Sparta Rotterdamia. Vuonna 2006 Everse palasi takaisin vanhaan seuraansa Zwolleen. Hän valmensi seuraa Eerste Divisiessä kolmisen vuotta, kunnes sai potkut huhtikuussa 2009. 

Helmikuussa 2010 Eredivisiessä häntäpäähän juuttunut SC Heerenveen palkkasi Eversen loppukauden päävalmentajakseen.  Pian Eversen palkkaamisen jälkeen seura ilmoitti, että kesällä hänet korvaa Ron Jans.  Everse johdatti Heerenveenin kauden päätteeksi sijalle 11. 

Kesäkuussa 2010 Eversen kerrottiin siirtyvän Eerste Divisiehen pudonneen Sparta Rotterdamin päävalmentajaksi.  Hän sai potkut helmikuun lopulla 2011. 

Maaliskuussa 2015 Eversestä tuli Eredivisien jumboseura FC Dordrechtin väliaikainen päävalmentaja. Everse ei seuraa kyennyt nostamaan pois jumbosijalta, mutta sai jo huhtikuun puolivälissä seuralta jatkosopimuksen kaudelle 2015/16. 

## Aiheesta muualla
* Eversen CV 

## Lähteet
### Viitteet
Good Apollo, I'm Burning Star IV, Volume Two: No World for Tomorrow

**Good Apollo, I’m Burning Star IV, Volume Two: No World for Tomorrow** on Coheed and Cambrian vuonna 2007 julkaistu konseptialbumi, joka on jatkoa yhtyeen edelliselle *[[Good Apollo, I’m Burning Star IV, Volume One: From Fear Through the Eyes of Madness]]* -albumille. Yhdessä teokset muodostavat neljännen osan *[[The Amory Wars]]iin*. Se on myös ensimmäinen (ja ainoa) yhtyeen albumi, jolla Taylor Hawkins soittaa rumpuja. Edellinen rumpali oli Josh Eppard, ja nykyinen on Chris Pennie.

Albumi debytoi Billboard 200 -albumilistalla 6. sijalla, ja sitä myytiin noin 62&nbsp;000 kappaletta ensimmäisellä viikollaan. 

Albumista on kolme eri versiota: Deluxe Edition, joka sisältää 24-minuuttisen dokumentin "The Making of NWFT", joka sisältää haastatteluja, materiaalia studiosta, viisi ennen julkaisematonta akustista demoa ja lehtisen; tuplavinyyli-versio, joka sisältää albumin kahden LP:n muodossa ja Ken Kelleyn tekemän kansitaiteen. 

## Kappaleet
# "The Reaping" – 1:13
# "No World for Tomorrow" – 5:06
# "The Hound (of Blood and Rank)" – 4:38
# "Feathers" – 4:55
# "The Running Free" – 4:16
# "Mother Superior" – 6:38
# "Gravemakers & Gunslingers" – 4:21
# "Justice in Murder" – 4:28
# "The End Complete I: The Fall of House Atlantic" – 1:04
# "The End Complete II: Radio Bye Bye" – 4:54
# "The End Complete III: The End Complete" – 7:44
# "The End Complete IV: The Road and the Damned" – 3:35
# "The End Complete V: On the Brink" – 7:08

### Bonus DVD
# "Mother Superior (Taylor Guitars Performance @ NAMM 07 - PCM Stereo)"
# "Kitchen Jam (PCM Stereo)"
# "Cuts Marked In The March Of Men (akustinen demo - PCM Stereo)"
# "A Favor House Atlantic (akustinen demo - PCM Stereo)"
# "The Willing Well II- From Fear Through The Eyes Of Madness (akustinen demo - PCM Stereo)"
# "The Suffering (akustinen demo - PCM Stereo)"
# "Always And Never / Welcome Home (akustinen demo - PCM Stereo)"
# "Tour Photo Album (PCM Stereo)"
# "Always And Never / Welcome Home (AUDIO BED)"

## Listasijoitukset
### Singlet

### Albumi

## Kokoonpano
*Claudio Sanchez – laulu, kitara, koskettimet
*Travis Stever – kitara, taustalaulu
*Michael Todd – basso
*Taylor Hawkins – rummut
*Chris Pennie - rummut (kirjoitti alkuperäiset rumpuosiot, muttei voinut äänittää niitä ongelmien takia)

## Arvostelut
* AllMusic: 
* Metacritic: 69/10

## Lähteet
Fiorenzo Magni

**Fiorenzo Magni** (7. joulukuuta 1920 – 19. lokakuuta 2012) oli italialainen maantiepyöräilijä. Hän voitti Italian ympäriajon vuosina 1948, 1951 ja 1955 sekä Flanderin ympäriajon vuosina 1949, 1950 ja 1951.

Magni voitti vuoden 1955 Italian ympäriajon vain 13 sekunnin erolla Fausto Coppiin. Vuoden 1948 kilpailussa Coppi oli keskeyttänyt vastalauseena sille, että Magni oli saanut ulkopuolisilta työntöapua kovimmissa nousuissa.

## Lähteet
Ridin’

**Ridin’** on Chamillionairen single *[[The Sound of Revenge]]* -albumilta. Se julkaistiin vuonna 2006. Kappaleen musiikkivideo voitti vuonna 2006 MTV Video Music Awardseissa palkinnon parhaasta rap-videosta sekä Grammyn parhaana duona tai ryhmässä tehdystä rap-kappaleesta.

Kappaleella vieraili rap-artisti Krayzie Bone. Kappaleesta tuli menestys. Yhdysvalloissa se saavutti ensimmäisen sijan uusien kuumien kappaleiden joukossa. Sai myös Isossa-Britanniassa toisen sijan kappalelistalla.

Kappale kertoo rasistisesta profiilista ja poliisin raakuudesta, kuinka he käsittelevät epäiltyjä. Sanoituksessa esiintyvä ilmaus "Ridin' Dirty" viittaa tilanteeseen jossa autossa on huumeita. Videossa vilahtaa Play-n-Skillz, Tom Lister Jr., Bone Thugs-N-Harmony, Chingo Bling, OG Ron C, Big Tuck ja Chamillionairen nuorempi veli Rasaq.

"Weird Al" Yankovicin single "White & Nerdy" on parodia kappaleesta.

Kappaleen ensimmäinen virke (they see me rollin they hatin) nousi Internet-ilmiöksi.

## Lähteet
24 (1. tuotantokausi)

**[[24 (televisiosarja)|24:n]] ensimmäistä tuotantokautta** alettiin esittää Yhdysvalloissa 6. marraskuuta 2001 ja se jatkui 22. toukokuuta 2002 sisältäen yhteensä 24 jaksoa. Sarjan pääosassa on ku­vit­teel­li­sen ter­ro­ris­min vas­tai­sen yk­si­kön CTU:n agent­ti Jack Bauer (Kiefer Sutherland), jonka elämää sarja seuraa reaaliajassa. Kauden tapahtumat alkavat keskiyöllä Yhdysvaltain presidentin esivaalipäivänä Kaliforniassa. 

Sarjan ensimmäistä tuotantokautta esitettiin Yhdysvalloissa tiistai-iltaisin kello 21.00 Foxilla ja Suomessa MTV3:lla sunnuntain myöhäisillassa puoli yhdentoista ohjelmapaikalla.  Sarjaa oli aluksi tarkoitus esittää vain 13 jaksoa, mutta sarjan suosiosta johtuen – esimerkiksi pääosanäyttelijä Kiefer Sutherland palkittiin kesken kauden parhaan miespääosan Golden Globe -palkinnolla – siitä tilattiin kokonainen tuotantokausi eli yhteensä 24 jaksoa.

## Näyttelijöitä

## Juoni
On keskiyö. Liittovaltion agentti Jack Bauer on juuri lopettanut shakkipelin tyttärensä Kimberlyn kanssa. Mukava perhehetki kuitenkin rikkoutuu hetkeä myöhemmin kun Kimberly katoaa huoneensa ikkunasta.

Ennen kuin Jack ehtii lähteä tytön perään, hänet soitetaan CTU:hun hätätilanteen takia, ja hän jättää Teri-vaimonsa etsimään heidän tytärtään. Yö pahenee kun Jackille kerrotaan, että CTU uskoo jonkun yrittävän presidenttiehdokas David Palmerin salamurhaa seuraavien 24:n tunnin aikana.

Kun Jack ja hänen apurinsa yrittävät kuumeisesti saada selville, kuka haluaa ehdokkaan hengiltä, Teri yrittää löytää Kimberlyn, jonka bileyö muuttuu yllättäen taisteluksi selviytymisestä.

### Jaksot
::''Katso myös Luettelo televisiosarjan 24 jaksoista


## Palkinnot
### [[Golden Globe]]
* 2002 – Paras miespääosa draamasarjassa – Kiefer Sutherland

### [[TCA-palkinto]]
* 2002 – Vuoden televisio-ohjelma
* 2002 – Paras uusi ohjelma

### [[Satellite Awards]]
* 2002 – Paras draamasarja
* 2002 – Paras näyttelijä draamasarjassa – Kiefer Sutherland

### [[Primetime Emmy]]
* 2002 – Paras draamasarjan käsikirjoitus (palkinto myönnettiin sarjan aloitusjaksosta)

## Lähteet
Ghana olympialaisissa

**[[Ghana]]** osallistui **[[Olympialaiset|olympialaisiin]]** ensimmäisen kerran Helsingin 1952 kesäolympialaisissa silloisella nimellään Kultarannikko. Ensimmäisen kerran se esiintyi Ghanan nimellä Rooman 1960 kesäolympialaisissa, joissa se saavutti ensimmäisen mitalinsa. Kaikkiaan maa on saanut neljä olympiamitalia. Talviolympialaisiin se osallistui ensimmäisen kerran Vancouverissa 2010.

Ghana on saavuttanut olympiamitaleja kahdessa eri urheilumuodossa, nyrkkeilyssä ja jalkapallossa. Maan ensimmäinen mitalisti oli Rooman 1960 kisojen nyrkkeilyn kevyessä välisarjassa hopeaa saanut Clement Quartey. Neljä vuotta myöhemmin Tokion kisoissa samassa sarjassa pronssia sai Eddie Blay. Münchenin 1972 olympialaisissa pronssia sai keskisarjan nyrkkeilijä Prince Amartey. Jalkapallossa maa sai pronssia Barcelonan 1992 kisoissa.

## Mitalit lajeittain

## Mitalit olympialaisittain

## Olympiamitalistit

## Lähteet